Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
30.10.2002
K materiálu č. 7804/2002
K bodu č. 19	
     

S T A N O V I S K O

k návrhu zákona, ktorým sa mení zákon Národnej rady SR č . 312/1993 Z.z. o spotrebnej dani z tabaku a  tabakových výrobkov v znení neskorších predpisov    

I
	Návrh zákona, ktorým sa mení zákon Národnej rady SR č. 312/1993 Z.z. o spotrebnej dani z tabaku a tabakových výrobkov v znení neskorších predpisov predkladá na rokovanie vlády SR podpredseda vlády a minister financií SR Ivan Mikloš mimo plánu legislatívnych úloh vlády SR na rok 2002.
II.
	Cieľom návrhu zákona je ďalšie priblíženie spotrebnej dane z tabaku a tabakových výrobkov k minimálnym sadzbám stanoveným v legislatíve ES.
III.
Návrh zákona je predmetom aproximácie práva podľa čl.70 Eurodohody, NPAA, Partnerstva pre vstup, ako aj Bielej knihy – kapitola 22 ( Nepriame zdaňovanie). 
Slovenská republika v negociačnej pozícii kapitoly 10 ( Dane ) má stanovené 5-ročné prechodné obdobie na uplatňovanie minimálneho zaťaženia sadzbou spotrebnej dane pri zdaňovaní cigariet nižšej ako 57 % maximálnej (maloobchodnej) ceny cigariet do 31. 12. 2008.
V primárnej legislatíve ES  je uvedená oblasť upravená v článkoch 90 – 93  Zmluvy o založení ES( Amsterdamské znenie ).
V sekundárnej legislatíve je návrh zákona upravený :
- smernicou rady 92/12/EHS o všeobecnom systéme, držbe, preprave a kontrole tovarov podliehajúcich spotrebnej dani v znení smernice rady č. 92/108/EHS zo 14.12.1992, 
  - smernice rady č. 94/74/ES z 22.12.1994 
  - smernice rady č. 96/99/ES z 30.12.1996,
- v smernici rady č. 92/79/EHS z 19. októbra 1992 o priblížení sadzieb daní z cigariet v znení smernice č. 99/81/ES z 29.7.1999,
- v smernici rady č. 92/80/EHS z 19. októbra 1992 o priblížení sadzieb daní z tabakových                      výrobkov iných ako cigarety v znení smernice č. 99/81/ES z 29.7.1999,
- v smernici rady č. 95/59/ES Rady z 25. novembra 1995 o iných spotrebných  daniach          z tabaku a tabakových výrobkov, ako je daň z obratu v znení smernice č. 99/81/ES z 29.7.1999.
- v smernici rady  č. 92/83/EHS z 19.10.1992 o harmonizácii štruktúry  spotrebnej dane  z alkoholu  a alkoholických nápojov,
- v smernici rady č. 92/84/EHS z 19.10.1992 o približovaní sadzieb spotrebnej dane z alkoholu a alkoholických nápojov.
- v smernici rady 2002/10/ES, ktorá mení a dopĺňa smernice 92/79/EHS, 92/80/EHS a 95/59/ES pokiaľ ide o štruktúru a sadzby spotrebnej dane na priemyselný tabak.
 	
IV.
	Sekcia Inštitút pre aproximáciu práva upozorňuje predkladateľa na nedôsledne vypracovanie tabuľky zhody, keďže v niektorých jej častiach chýba celistvá štruktúra stanovená Prílohou č. 1 k legislatívnym pravidlám vlády SR. Ide najmä o čl. 1 a čl. 2 smernice 2002/10/ES.

	

Bratislava	29.10.2002	
Vypracoval:	Mgr.Jaroš
	
Tel.:	57295633

JUDr. Mária Krošlákovágenerálna riaditeľka